***Psichologija (žurnalas)***|  |
| Periodiškumas | Per metus išleidžiami du žurnalo tomai |
| Kategorijos | psichologija |
| 

---

 |
| Vyriausiasisredaktorius | Doc. dr. Jurgita Lazauskaitė-Zabielskė |
| Buvę redaktoriai | Prof. dr. Gintautas Valickas, doc. Eglė Rimkutė, Alfonsas Gučas, Sigitas Kregždė |
| Leidėjas | Vilniaus universiteto leidykla |
| Pirmasisleidimas | 1980 m. |
| Kalba | lietuvių ir anglų |
| ISSN | ISSN 2345-0061 |
| 

---

 |
| **Tinklalapis:** |

**Psichologija** **(žurnalas)** – nuo 1980 m. Vilniaus universitete leidžiamas tarptautinis, akademinis, deimantinės atvirosios prieigos žurnalas. Jame galima rasti recenzuotus visų pagrindinių psichologijos mokslo šakų straipsnius. *Psichologija* siekia psichologijos mokslo plėtros Vidurio ir Rytų Europos regione. Šiuo tikslu žurnale publikuojami ir Lietuvos, ir užsienio tyrėjų mokslo tyrimai. Vyriausioji redaktorė ‒ doc. dr. Jurgita Lazauskaitė-Zabielskė. Ankstesni redaktoriai: prof. dr. Gintautas Valickas, doc. dr. Eglė Elena Rimkutė, prof. dr. Alfonsas Gučas ir prof. dr. Sigitas Kregždė.

Istorija
--------

Pirmasis žurnalo *Psichologija* leidinys buvo publikuotas 1980 m. gruodžio 15 d. Prieš susikuriant atskiram žurnalui apie psichologiją, nuo 1962 m. buvo leidžiamas žurnalas, pavadinimu *Pedagogika ir psichologija*.

Pirmasis *Psichologija* vyr. redaktorius buvo Alfonsas Gučas – psichologas, pedagogas, politinis veikėjas bei spaudos darbuotojas. Šias pareigas A. Gučas užėmė iki 1990 m. po to vyr. redaktoriumi tapo habilituotas soc. mokslų daktaras, Lietuvos psichologas, profesorius Sigitas Kregždė
. Jis žurnalui vadovavo iki 1993 m. Jį pakeitė psichologė docentė Eglė Elena Rimkutė. 2003 m. vadovavimą žurnalui perėmė prof. dr. Gintautas Valickas  Dabartinė vyr. redaktorė doc. dr. Jurgita Lazauskaitė*-*Zabielskė, kuri vadovauja ir Organizacinės psichologijos tyrimų centrui, pareigas pradėjo eiti 2019 m.

Tematika
--------

*Psichologija* skelbia straipsnius įvairiomis psichologijos temomis. Žurnalas publikuoja empirinius, metodologinius, teorinius bei tarpdisciplininius tyrimus klinikinės psichologijos, socialinės psichologijos, raidos psichologijos, organizacinės psichologijos, asmenybės psichologijos ir kitomis temomis. Žurnalo skiltyje *Psichologija praktikai* talpinami straipsniai, apžvelgiantys konkrečios psichologijos srities taikymą praktikoje. Taip pat yra skiltis *Trumpi pranešimai*, kurioje skelbiami mažesnės apimties moksliniai straipsniai (iki 3000 žodžių) išskirtinai tik anglų kalba.

*Psichologija* straipsnių nuo 1962 iki 2015 m. analizė rodo, kad iki 1990 m. publikuoti straipsniai buvo ideologiškai suvaržyti, o statistinės analizės metodai atsiliko nuo pasaulinių tendencijų, tuo tarpu nuo 1990 m. publikuoti straipsniai artimi pasaulinėms tendencijoms. Žurnalui buvo išsakyta kritika dėl per menkai reprezentuojamų tyrimo apie vyresnio amžiaus asmenų psichologinius ypatumus. 

Žurnalas kiekviename numeryje išleidžia ir redakcinės kolegijos sąstatą bei turinį.

Leidyba
-------

Per metus išleidžiami du žurnalo tomai, taikomas augančio numerio principas. Žurnale publikuojami straipsniai lietuvių ir anglų kalbomis. Kadangi *Psichologija* yra deimantinės atvirosios prieigos žurnalas, kas reiškia, jog visi žurnalo straipsniai yra atviri vartotojams skaityti, atsisiųsti į savo laikmenas, iš anksto neatsiklausus straipsnių autorių. Žurnalas netaiko jokių straipsnio publikavimo mokesčių. *Psichologija* yra publikuojamas pagal Kūrybinių bendrijų tarptautinę licenciją (angl. Creative Commons Attribution 4.0 License, CC BY 4.0).

Žurnalui suteikia DOAJ Seal žyma, reiškianti, kad *Psichologija* atitinka aukščiausius atvirosios prieigos reikalavimus. Žurnalas yra įtrauktas į Cabell's duombazę, kurioje registruojami šiuolaikinius leidybos standartus atitinkantys žurnalai. Žurnalas užtikrina ilgalaikį turinio išsaugojimą naudodamasis PKP išsaugojimo tinklo (PKP PN) paslauga. Tai reiškia, kad tuo atveju, jei žurnalas nustos eiti ir jo esama interneto svetainė bus uždaryta, straipsniai bus atverti kitose atvirosios prieigos talpyklose. 
2022 m. žurnalą Lietuvos mokslo tarybą įtraukė į lituanistinių tyrimų sklaidai svarbių leidinių sąrašą. 

Straipsniai publikuojami PDF ir HTML formatu. 

2022 m. užfiksuoti 72,969 atsisiuntimai. Straipsniai, 2022 m. atsisiųsti daugiausiai kartų:

1. 1394 atsisiuntimai: Gintilienė G. Girdzijauskienė S. Černiauskaitė D. Lesinskienė S. Povilaitis R. & Pūras D. (2004). A standardised Lithuanian version of Strenghts and Difficulties Questionnaire (SDQ) for school-aged children. *Psichologija*, *29*, 88-105.
2. 1001 atsisiuntimas: Barkauskienė R. Gaudiešiūtė E. & Skabeikytė G. (2021). Change in the definition of personality disorder in transition to ICD-11: A look from clinical and developmental perspectives. *Psichologija*, *65*, 8-21.
3. 1000 atsisiuntimų: Lazauskienė M. (1973). Progressive pedagogical ideas in Lithuanian folk tales. *Psichologija*, *13*, 37-56.

Žurnalo metrika
---------------

Duomenys apie žurnalo publikacijų citatų skaičių yra pateikiami keliose duomenų bazėse. Dimensions duomenų bazė, remdamasi ERIH PLUS indeksu, nurodo, kad iš viso fiksuoti 452 *Psichologija* žurnalo straipsnių citavimai, vidutiniškai 0,64 citavimų straipsniui (2023 05 03 duomenimis).

Akademinių dokumentų paieškos sistema ScienceGate pateikia *Psichologija* žurnalo h-indeksą 5 (2023 05 04 duomenimis).

Mokslinių dokumentų duomenų bazė Scilit nurodo tokius Psichologija žurnalo mokslometrijos rodiklius: per 5 metus buvo cituoti 24 straipsniai, iš viso registruoti 44 citavimo atvejai per 5 metus, per mėnesį vidutiniškai registruojami 0,37 citavimai (2023 05 04 duomenimis).

Redaktorių kolegija
-------------------

* **Vyriausioji redaktorė** doc. dr. Jurgita Lazauskaitė-Zabielskė, Vilniaus universitetas. ORCID:
* **Vyriausiosios redaktorės pavaduotojas** prof. dr. Linas Bieliauskas, Mičigano universitetas. ORCID:
* **Atsakingasis sekretorius** doc. dr. Antanas Kairys, Vilniaus universitetas, ORCID:

Nariai:

* Prof. dr. Albinas Bagdonas, Vilniaus universitetas. ORCID:
* Doc. dr. Dalia Bagdžiūnienė, Vilniaus universitetas. ORCID:
* Doc. dr. Rasa Barkauskienė, Vilniaus universitetas. ORCID:
* Prof. dr. William B. Barr, Niujorko universiteto Medicinos mokykla. ORCID:
* Prof. dr. Auksė Endriulaitienė, Vytauto Didžiojo universitetas. ORCID:
* Doc. dr. Skirmantas Janušonis, Kalifornijos universitetas. ORCID:
* Prof. dr. J. Scott Jordan, Ilinojaus valstybinis universitetas. ORCID:
* Prof. dr. Viktoras Justickis, Mykolo Romerio universitetas. ORCID:
* Prof. dr. Mickey Keenan, Ulsterio universitetas. ORCID:
* Lekt. dr. Dalia Nasvytienė, Vilniaus universitetas. ORCID:
* Prof. dr. Emilia Łojek, Wydział Psychologii Universytetu Warszawskiego. ORCID:
* Prof. dr. Algis Norvilas, Saint Xavier universitetas. ORCID:
* Prof. dr. Simon du Plock, Metanoia institutas ir Middlesex universitetas. ORCID:
* Doc. dr. Vilmantė Pakalniškienė, Vilniaus universitetas. ORCID:
* Dr. Viktorija Tidikis, Šiaurės Arizonos universitetas. ORCID:
* Prof. dr. Gintautas Valickas, Vilniaus universitetas. ORCID:

Išnašos
-------

1. ↑  "Vilnius university". (2023). serials.lt
2. ↑  "Apie žurnalą" (2023) zurnalai.vu.lt. Prieiga per internetą:
3. ↑  "Vilnius university". (2023). serials.lt
4. ↑  Valickas G. (2019). Redakcinė kolegija ir turinys. *Psichologija*, *59*, 1-7.
5. ↑  "Ankstesnės redkolegijos". (2023). zurnalai.vu.lt. Prieiga per internetą:
6. ↑  "Archyvas" (2023) zurnalai.vu.lt. Prieiga per internetą:
7. ↑  Gučas A. (1962). Informacija. *Psichologija*, *1*, 169 - 175. Prieiga internetu:
8. ↑  Sigitas Kregždė: Per gyvenimą - su reformatiška dvasia. Evangelikų reformatų bažnyčia. 2011 m. vasario 3 d. Nuoroda:
9. ↑  "Teisės psichologijos katedra". (2023). fsf.vu.lt. Prieiga internetu:  Archyvuota kopija 2023-02-22 iš Wayback Machine projekto.
10. ↑  "Organizacinės psichologijos tyrimų centras". (2023). fsf.vu.lt. Prieiga internetu:
11. ↑  "Paraiškos". (2023). zurnalai.vu.lt. Prieiga internetu:
12. ↑  "Psichologijos mokslo raidos Lietuvoje kiekybiniai atspindžiai žurnalų „Lietuvos TSR aukštųjų mokyklų mokslo darbai. Pedagogika ir psichologija" ir „Psichologija. Mokslo darbai" 1962–2015 m. straipsniuose". DB Lituanistika. Prieiga internetu:
13. ↑  Sidabrinė psichologija – senstančiai Lietuvai išskirtinai aktuali tema, tačiau pakankamai dėmesio nesulaukia (2021). Prieiga internetu:
14. ↑  "Psichologija". (2023). doaj.org. Prieiga internetu:
15. ↑   Psichologija (Vilniaus universitetas. Online). ISSN Portal. Nuoroda:
16. ↑   Lietuvos mokslo tarybos pirmininko 2022 m. sausio 5 d. įsakymas nr. V-3
17. ↑
18. ↑
19. ↑
20. ↑
21. ↑

Nuorodos
--------

Žurnalo *Psichologija* archyvas